Vyhodnotenie pripomienkového konania 

Návrh na  povolenie výnimky z uznesenia vlády SR č. 72 z 25. januára 2006 v znení  uznesenia vlády SR č. 166 z 22. februára 2006 a  uznesenia vlády SR č. 208 z 1. marca 2006 na prevod prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov pre Fakultnú nemocnicu Bratislava v zriaďovateľskej pôsobnosti Ministerstva zdravotníctva SR

Spôsob pripomienkového konania: bežný/zjednodušený/skrátený postup – dôvod: | Skrátený – 5 pracovných dní

Zoznam oslovených subjektov:

1.	Podpredseda vlády pre európske záležitosti, ľudské práva a menšiny 
2.	Podpredseda vlády a minister vnútra
3.	Podpredseda vlády a minister školstva
4.	Podpredseda vlády SR  a minister spravodlivosti
5.	Ministerstvo dopravy, pôšt a telekomunikácií SR
6.	Ministerstvo zahraničných vecí SR
7.	Ministerstvo financií SR
8.	Ministerstvo hospodárstva SR
9.	Ministerstvo kultúry SR 
10.	Ministerstvo obrany SR
11.	Ministerstvo pôdohospodárstva SR
12.	Ministerstvo výstavby a regionálneho rozvoja SR
13.	Ministerstvo práce, sociálnych vecí a rodiny SR
14.	Ministerstvo životného prostredia SR
15.	Úrad vlády
16.	Odbor vládnej agendy Úradu vlády SR

Počet oslovených subjektov: | 16
Zaslali do stanoveného termínu: | 16
Zaslali po termíne: | 0
Vôbec nezaslali: | 0

Subjekty, ktoré nemali pripomienky:

Podpredseda vlády pre európske záležitosti, ľudské práva a menšiny, 
Podpredseda vlády a minister vnútra, Podpredseda vlády a minister školstva, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo kultúry SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo životného prostredia SR,

Počet vznesených pripomienok: | 7
Počet akceptovaných: | 4
Počet neakceptovaných, z toho počet zásadných – ktoré subjekty: | 3
Rozporové konanie (s kým, na akej úrovni, s akým výsledkom): | 0
Počet odstránených pripomienok: | 0
Počet neodstránených pripomienok: | 0

Pripomienkujúci orgán | Pripomienka | Typ | Vyh. | Spôsob vyhodnotenia

Podpredseda vlády SR a minister spravodlivosti

Ministerstvo zásadne nesúhlasí s návrhom na povolenie výnimky pri nakladaní s prebytočným majetkom štátu, ktorý je v správe Fakultnej nemocnice s poliklinikou Bratislava v zriaďovateľskej pôsobnosti Ministerstva zdravotníctva SR. Ako dôvod pre zásadný nesúhlas je skutočnosť, že povinnosť predkladať na rokovanie vlády návrhy na prevody prebytočného nehnuteľného majetku štátu považuje za transparentný spôsob nakladania s majetkom štátu. Navyše, v prípade nehnuteľnosti uvedenej v Prílohe č. 1 k materiálu pod poradovým číslom 2 ako „Nemocnica Bezručova 3 a poliklinika Bezručova 5“ bol v januári 2007 opakovane deklarovaný ich záujem o predmetnú nehnuteľnosť. Záujem zdôvodňujú závažným nedostatkom priestorov Okresného súdu Bratislava I, ktorý sídli v budove Krajského súdu v Bratislave a tiež potrebou riešenia umiestnenia samotného ministerstva, ktoré sa delí o jednu budovu s Najvyšším súdom SR. O predmetnú nehnuteľnosť  sa ministerstvo uchádzalo, ako o prebytočný majetok v rezorte Ministerstva zdravotníctva SR, aktívne od roku 2000.  Predmetný nehnuteľný majetok, respektíve jeho časť Bezručova 3, bol v zmysle ponuky riaditeľa Fakultnej nemocnice s poliklinikou Bratislava č. R/1-30 pon. list/99 z 30. novembra 1999 ponúknutý ako prebytočný ešte pred rokom 2005, teda ešte pred transformáciou Fakultnej nemocnice s poliklinikou akad. L. Dérera na štátnu príspevkovú organizáciu. 
Vzhľadom na dlhodobo deklarovaný záujem o  prevod majetku štátu zásadne žiadajú, aby sa problematikou prevodu nehnuteľného majetku štátu, ktorý bol prehlásený za prebytočný a to zvlášť v lukratívnych častiach Hlavného mesta Bratislavy, zaoberala aj vláda Slovenskej republiky.

O

N

Neakceptované z nasledujúceho dôvodu: Podľa bodu A.2 uznesenia vlády SR č. 86 z 31. 1. 2007 ministri a predsedovia ostatných ústredných orgánov štátnej správy SR predkladajú na rokovanie vlády návrhy na odsúhlasenie prevodov prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov. Nakoľko podľa citovaného zákona konkrétny prevod, či už správy alebo vlastníctva prebytočného nehnuteľného majetku štátu, schvaľuje Ministerstvo financií SR, zastávame názor, že udelenie súhlasu podľa citovaného uznesenia je tzv. predbežným súhlasom s prevodom. To znamená, že vláda SR udelí súhlas s prevodom v príslušnom materiáli uvedeného prebytočného nehnuteľného majetku štátu a následne príslušný správca po vykonaní ponukového konania a osobitného ponukového konania predloží Ministerstvu financií SR na odsúhlasenie konkrétny prevod, t.j. konkrétnu zmluvu o prevode správy alebo kúpnu zmluvu.
Pokiaľ ide o záujem ministerstva o nehnuteľný majetok štátu nachádzajúci sa na Bezručovej ul. v Bratislave uvádzame nasledovné: rokovanie vo veci prevodu správy predmetného nehnuteľného majetku štátu  sa uskutočnilo na úrovni štátnych tajomníkov jednotlivých ministerstiev. Podľa § 9 ods. 4 zákon o správe majetku štátu štátne rozpočtové organizácie a štátne príspevkové organizácie môžu nadobudnúť do správy nehnuteľný majetok štátu od správcov uvedených v § 1 ods. 1 najviac za cenu primeranú –zistenú na základe znaleckého posudku s výnimkou prevodu správu nehnuteľného majetku štátu medzi štátnymi rozpočtovými organizáciami, ktorý je vždy bezodplatný. Problémom je, že predmetný majetok je v správe Fakultnej nemocnice s poliklinikou Bratislava, ktorá ako štátna príspevková organizácia nie je podľa citovaného ustanovenia zákona o správe majetku štátu povinná previesť jeho správu na Ministerstvo spravodlivosti SR bezodplatne.

Ministerstvo financií SR

Zo znenia bodu B. návrhu uznesenia žiada vypustiť uznesenie vlády SR č. 208 z 1. marca 2006, uznesenie vlády SR č. 72 z 25. januára 2006 a uznesenie vlády SR  č. 166 z 22. februára 2006, pretože vláda SR udeľuje súhlas podľa uznesenia vlády SR č. 86 z 31. januára 2007.
Návrh uznesenia vlády navrhujú upraviť tak, že v bode A. vláda udelí výnimku z moratória uloženého uznesením vlády SR č. 208 z 1. marca 2006 k návrhu na doplnenie uznesenia vlády SR č. 72 z 25. januára 2006 v znení uznesenia vlády SR č. 166 z 22. februára 2006 a v bode B. vláda bude súhlasiť s návrhmi prevodov prebytočného nehnuteľného majetku štátu podľa uznesenia vlády SR č. 86 z 31. januára 2007.

O

A

Návrh uznesenia upravený v zmysle pripomienky.

Ministerstvo hospodárstva SR | Materiál tak, ako je spracovaný, odporúča predložiť na rokovanie vlády SR iba ako „Návrh na povolenie výnimky z uznesenia vlády SR č. 72 z 25. januára 2006 v znení uznesenia vlády SR č. 166 z 22. februára 2006 a uznesenia vlády SR č. 208 z 1. marca 2006 na prevod prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov pre Fakultnú nemocnicu s poliklinikou Bratislava v zriaďovateľskej pôsobnosti Ministerstva zdravotníctva SR“. Následne bude potrebné v súlade s bodom A.2. uznesenia vlády SR č. 86 z 31. januára 2007 predložiť na rokovanie vlády SR nový materiál, resp. viaceré materiály na odsúhlasenie prevodov prebytočného nehnuteľného majetku štátu podľa zákona č. 278/1993 Z. z. o správe majetku štátu v znení neskorších predpisov, a to  po ukončení osobitných ponukových  konaní v súlade so zákonom č. 278/1993 Z. z. Túto skutočnosť je potrebné uviesť v predkladacej správe materiálu. V súlade s uvedeným je potrebné prepracovať aj návrh uznesenia vlády SR. | O | N | Neakceptovaná. Zastávame názor, že ústredný orgán štátnej správy môže žiadať o povolenie výnimky z uznesenia vlády SR č. 72 z 25. januára 2006 v znení uznesenia vlády SR č. 166 z 22. februára 2006 a uznesenia vlády SR č. 208 z 1. marca 2006 a súčasne žiadať o udelenie súhlasu na prevod prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov, nakoľko podľa citovaného zákona odsúhlasovanie konkrétnych prevodov vlastníctva alebo správy prebytočného nehnuteľného majetku štátu na základe riadne uzavretej kúpnej zmluvy alebo zmluvy o prevode správy patrí do kompetencie Ministerstva financií S
Ministerstvo obrany SR | Ministerstvo obrany SR uplatnilo pripomienku k  prílohe č. 1 k materiálu por. číslo 15 a 16: Pri nehnuteľnostiach uvedených pod poradovými číslami 15 a 16 nie je uvedené číslo, resp. dátum vydania rozhodnutia o prebytočnosti týchto nehnuteľností. Ak nebolo doposiaľ rozhodnuté o prebytočnosti predmetného majetku štátu je potrebné, s poukazom na uznesenie vlády SR č. 86/2007, ich zo zoznamu vyradiť. Uznesenie vlády SR č. 86/2007 uložilo ministrom a predsedom ostatných ústredných orgánov štátnej správy predkladať na rokovanie vlády návrhy na odsúhlasenie prevodov prebytočného nehnuteľného majetku štátu podľa zákona NR SR č. 278/1993 Z z. o správe majetku štátu v znení neskorších predpisov, teda majetku, o ktorom už bolo písomne rozhodnuté ako o prebytočnom pre jeho správcu. | O | A | Doplnené v zmysle pripomienky.

Ministerstvo pôdohospodárstva SR

Upozorňuje, že v  prílohe č. 1 materiálu pri špecifikácii prebytočného majetku štátu (v tabuľkovej časti) v dvanástich prípadoch nie je uvedené číslo rozhodnutia o prebytočnosti a v dvoch prípadoch nie je rozhodnutie uvedené vôbec.
he č.

O

A

Doplnené v zmysle pripomienky. Pri nehnuteľnostiach uvedených pod poradovým číslom 13. a 14, však štatutárnym orgánom správcu vydané rozhodnutie o prebytočnosti neobsahuje číslo.

Úrad vlády SR

Neodporúča materiál predložiť na rokovanie vlády podľa  návrhu, nakoľko v súlade s uznesením vlády SR č. 86/2006 sa na rokovanie vlády predkladajú návrhy konkrétnych prevodov prebytočného majetku štátu, ktoré okrem uvedených údajov o predmetnom majetku musia obsahovať meno, resp. názov vybratého kupujúceho (nadobúdateľa), spôsob jeho výberu, kúpnu cenu a podľa čoho bola kúpna cena stanovená. Tabuľky s prehľadom o nehnuteľnostiach, a po doplnení potrebných údajov, odporúčajú uviesť ako prílohu k návrhu uznesenia vlády. Jednoznačne je potrebné doplniť doložku finančných, ekonomických, environmentálnych vplyvov a vplyvov na zamestnanosť a na podnikateľské prostredie (napr. kvantifikovať úsporu výdavkov, zvýšenie príjmov a pod.)
Návrh uznesenia odporúčajú spresniť nasledovne: - vypustiť časť A, - časť B označiť ako časť A. a bod B.1 ako bod A.1. a uviesť text:
A.1. súhlasí s povolením výnimky z  uznesenia vlády SR č. 72/2006 v znení uznesenia  vlády  SR č.  166/2006 a uznesenia vlády SR č. 208/2006 a prevodmi vlastníctva majetku štátu, ktorý je vymedzený v prílohe tohto uznesenia, pre Fakultnú nemocnicu s poliklinikou Bratislava v zriaďovateľskej pôsobnosti Ministerstva zdravotníctva SR, podľa zákona NR SR č. 278/1993 Z. z. o správe majetku štátu  v znení neskorších predpisov a v súlade s uznesením vlády SR č. 86/2006.

O

N

Neakceptované z nasledujúceho dôvodu: Podľa bodu A.2 uznesenia vlády SR č. 86 z 31. 1. 2007 ministri a predsedovia ostatných ústredných orgánov štátnej správy SR predkladajú na rokovanie vlády návrhy na odsúhlasenie prevodov prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov. Nakoľko podľa citovaného zákona konkrétny prevod, či už správy alebo vlastníctva prebytočného nehnuteľného majetku štátu, schvaľuje Ministerstvo financií SR, zastávame názor, že udelenie súhlasu podľa citovaného uznesenia je tzv. predbežným súhlasom s prevodom. To znamená, že vláda SR udelí súhlas s prevodom v príslušnom materiáli uvedeného prebytočného nehnuteľného majetku štátu a následne príslušný správca po vykonaní ponukového konania a osobitného ponukového konania predloží Ministerstvu financií SR na odsúhlasenie konkrétny prevod, t.j. konkrétnu zmluvu o prevode správy alebo kúpnu zmluvu.
Pokiaľ ide o doložku finančných, ekonomických, environmentálnych vplyvov a vplyvov na zamestnanosť a na podnikateľské prostredie zastávame názor, že uvedený materiál nemá finančný, ekonomický, environmentálny vplyv, vplyv na zamestnanosť a podnikateľské prostredie, a preto sa v materiálu neuvádza. Táto skutočnosť je uvedené aj  v predkladacej správe.

Úrad vlády SR – odbor vládnej agendy | Pripomienky z hľadiska technických a jazykových úprav. | O | A | Materiál upravený v zmysle pripomienok.

Vysvetlivky k skratkám v tabuľke:
Z – zásadná
O – obyčajná
A – akceptovaná
Č – čiastočne akceptovaná
N - neakceptovaná